
הכנסת העשרים
מושב שני
<פרוטוקול מס' 258>
מישיבת ועדת הכספים
יום שני, כ"ב בשבט התשע"ו (01 בפברואר 2016), שעה 11:15
<סדר-היום:>
<תיקון תקנון הבורסה: הסמכת המנהל הכללי של הבורסה לקבוע מגבלות להגשת פקודות מסחר באמצעות מחוללי ציטוטים בנגזרים.>
נכחו:

<חברי הוועדה:> 
משה גפני – היו"ר
איתן ברושי

יצחק וקנין

מנואל טרכטנברג

מיקי רוזנטל
<מוזמנים:> 
	אורלי קורן
	–
	פיקוח על הבורסה, רשות לניירות ערך

	רובי גולדנברג
	–
	מנהל מחלקת מסחר, מגזרים ומדדים, הבורסה לניירות ערך

	איה בן דוד אשבל
	–
	יועמ"ש, הבורסה לניירות ערך

	קרן הלפרין
	–
	עו"ד, מחלקה משפטית, הבורסה לניירות ערך

	צבי לביא
	–
	Ynet



לרשימת השדלנים שנכחו בדיון – ראו בקישור זה.
<ייעוץ משפטי:>
אייל לב-ארי
<מנהל הוועדה:>
טמיר כהן
<רישום פרלמנטרי:>
רונית יצחק
<תיקון תקנון הבורסה: הסמכת המנהל הכללי של הבורסה לקבוע מגבלות להגשת פקודות מסחר באמצעות מחוללי ציטוטים בנגזרים>
<היו"ר משה גפני:>
אני מתכבד לפתוח את הישיבה בנושא: תיקון תקנון הבורסה. מי מציג את התיקון?
<רובי גולדנברג:>
אני אציג. 
<היו"ר משה גפני:>
בבקשה.

<רובי גולדנברג:>
מובאת פה הצעה לתיקון תקנון הבורסה, כך שהשינויים והמגבלות שיחולו על מחוללי ציטוטים יהיו בסמכות המנכ"ל, במקום בסמכות הדירקטוריון כפי שקיים היום.

<היו"ר משה גפני:>
אוקיי. יש שאלות?

<אייל לב-ארי:>
תסבירו למה להעביר את זה מהדירקטוריון למנכ"ל. למה לא לעשות את זה מדורג באופן שהמנכ"ל יידע את הדירקטוריון? שזה גם תהליך בקרה שהדירקטוריון אומר למנכ"ל, מעבר להודעה שלו חמישה ימי מסחר מראש לשוק.
<רובי גולדנברג:>
אסביר. צריך להבין, הנושא הזה של מגבלות על מחוללי ציטוטים – ואנחנו מדברים על שתי מגבלות מאוד מסוימות, מה שנקרא "מכסת פקודות למחוללי ציטוטים" ו"יחס פקודות מחזוריים" – אלו שני פרמטרים שמסדירים או מגבילים את הפעילות של מחוללי ציטוטים במסחר, והם נובעים בעיקר מעניינים טכניים. עניינים טכניים זה, למשל, היכולת של מחשבי המסחר והיכולת של מערכות התקשורת לטפל בכמות גדולה של פקודות, כך שאם היא תהיה למשל גדולה מדי, זה עלול לפגוע בתקינות המסחר. העניינים מאוד טכניים. ולכן, זה או שמחשבי המסחר יכולים להתמודד עם, נניח, כמות כזאת של פקודות, או שהם לא יכולים. אין פה עניין שבו לדירקטוריון יש למעשה תרומה. אם יבוא המנכ"ל ויגיד לדירקטוריון: בדקנו את מערכות התקשורת והמחשב והן מסוגלות לתמוך, נניח, בכזאת כמות של פקודות, הדירקטוריון יאשר. הדירקטוריון לא יודע יותר טוב ממחלקת המחשב בבורסה. 
לגבי ההודעה - אנחנו מציעים כאן להודיע חמישה ימים מראש לפחות לציבור, כדי שמי שצריך להיערך יוכל להיערך, והכוונה היא למחוללי הציטוטים.
לגבי יידוע הדירקטוריון – על כל שינוי כזה, אף שזה לא מופיע כאן בתקנון, מנכ"ל הבורסה ידווח לדירקטוריון. 

<היו"ר משה גפני:>
אוקיי. צריך להקריא את זה?

<אייל לב-ארי:>
לא.

<טמיר כהן:>
לא.

<היו"ר משה גפני:>
תיקון תקנון הבורסה - אתה רוצה רק להגיד במשפט לחברים החדשים שנכנסו שזה עובר מהדירקטוריון למנכ"ל?

<רובי גולדנברג:>
כן.

<היו"ר משה גפני:>
רק במשפט.

<רובי גולדנברג:>
במשפט אחד. מוצע כאן להעביר את הסמכות לקבוע מגבלות בקשר לפעילות מחוללי ציטוטים בבורסה לניירות ערך בתל-אביב מדירקטוריון הבורסה למנכ"ל הבורסה. 
<מיקי רוזנטל (המחנה הציוני):>
במשפט אחד. למה? בשביל לא להציק לו?

<היו"ר משה גפני:>
הוא הסביר את זה עכשיו.

<מיקי רוזנטל (המחנה הציוני):>
כן. טוב. נכנסתי מאוחר.
<היו"ר משה גפני:>
תיקון תקנון הבורסה - מי בעד אישור התיקון? ירים את ידו. מי נגד? אין. מי נמנע? אין.
הצבעה

בעד – פה אחד
תיקון תקנון הבורסה נתקבל.
<היו"ר משה גפני:>
התיקון אושר. הישיבה נעולה. 

<הישיבה ננעלה בשעה 11:22.>

